HRVATSKO KNJIŽNIČARSKO DRUŠTVO

 CROATIAN LIBRARY ASSOCIATION

**Stručni odbor (2016.- 2018.)**

Hrvatske bratske zajednice 4

10000 Zagreb

**Zapisnik sa 7. sjednice Stručnog odbora HKD-a**

Sedma, sjednica Stručnog odbora HKD-a održana u petak 20. listopada 2017. godine u 11,00 sati u uredu HKD-a.

**Prisutni:**

Komisija za katalogizaciju - **Vikica Semenski** (predsjednica Komisije za katalogizaciju)

Komisija za klasifikaciju i predmetno označivanje - **Marin Juraga** (predsjednik Komisije za klasifikaciju i predmetno označivanje)

Komisija za knjižnične usluge za djecu i mladež – **Natalija Dragoja** (zamjena predsjednice Komisije za knjižnične usluge za djecu i mladež)

Komisija za knjižnične usluge za osobe s posebnim potrebama – **Željka Miščin** (predsjednica Komisije za knjižnične usluge za osobe s posebnim potrebama)

Komisija za narodne knjižnice – **Ivančica Đukec Kero** (zamjena za predsjednicu Komisije za narodne knjižnice)

Komisija za visokoškolske knjižnice – **Andreja Tominac** (zamjena predsjednice Komisije za visokoškolske knjižnice)

Komisija za pokretne knjižnice - **Iva Pezer** (predsjednicaKomisije za pokretne knjižnice)

Radna grupa za manjinske knjižnice – **Katarina Todorčev Hlača** (zamjena predsjednice Radne grupe za manjinske knjižnice)

Komisija za autorsko pravo i otvoreni pristup – **Aleksandra Horvat** (predsjednica Komisije za autorsko pravo i otvoreni pristup)

Komisija za knjižničarsko nazivlje – **Aleksandra Horvat** (zamjena predsjednice Komisije za knjižničarsko nazivlje)

Komisija za teoriju i znanstveni rad – **Sanjica Faletar Tanacković** (predsjednica Komisije za teoriju i znanstveni rad)

Radna grupa za društvene medije – **Marija Šimunović** (zamjena za predsjednicu Radne grupe za društvene medije)

Komisija za osnovnoškolske knjižnice – **Danica Pelko** (zamjena predsjednice Komisije za osnovnoškolske knjižnice)

Komisija za srednjoškolske knjižnice – **Mira Matan** (predsjednica Komisije za srednjoškolske knjižnice)

Komisija za informacijske tehnologije - **Kluk Giunio** (predsjednik Komisije za informacijske tehnologije)

Komisija za javno zagovaranje **- Ivančica Đukec Kero** (predsjednica Komisije za javno zagovaranje)

Komisija za statistiku i pokazatelje uspješnosti u knjižnicama - **Aleksandra Pikić** (predsjednica Komisije za statistiku i pokazatelje uspješnosti u knjižnicama)

Komisija za zaštitu knjižnične građe - **Sanja Kosić** (predsjednica Komisije za zaštitu knjižne građe)

Radna grupa za Zelene knjižnice – **Božica Dragaš** (zamjena predsjednika Radne grupe za Zelene knjižnice)

Komisija za državne informacije i službene publikacije - **Irena Pilaš** (predsjednica Komisije za državne informacije i službene publikacije)

Komisija za glazbene knjižnice i zbirke – **Sanja Vukasović Rogač** (predsjednica Komisije za glazbene knjižnice i zbirke)

Komisija za medicinske knjižnice – **Gordana Ramljak** (zamjena predsjednice Komisije za medicinske knjižnice)

Komisija za muzejske i galerijske knjižnice – **Indira Šamec Flaschar** (zamjena predsjednice Komisije za muzejske i galerijske knjižnice)

Komisija za pravne i srodne knjižnice – **Edita Bačić** (predsjednica Komisije za pravne i srodne knjižnice)

Komisija za zavičajne zbirke – **Ljiljana Krpeljević** (predsjednica Komisije za zavičajne zbirke)

Komisija za nabavu knjižnične građe i međuknjižničnu posudbu – **Vesna Golubović** (predsjednica Komisije za nabavu knjižnične građe i međuknjižničnu posudbu)

Komisija za povijest knjige i knjižnica – **Tinka Katić** (zamjena predsjednice Komisije za povijest knjige i knjižnica)

Komisija za izgradnju i opremanje knjižnica **– Frida Biščan** (predsjednica Komisije za izgradnju i opremanje knjižnica)

Komisija za bolničke knjižnice – **Danica Crnobrnja** (predsjednica Komisije za bolničke knjižnice)

Radna grupa za serijske publikacije - **Sonja Pigac** (predsjednica Radne grupa za serijske publikacije)

Komisija za obrazovanje i stalno stručno usavršavanje – **Dijana Machala** (predsjednica Komisije za obrazovanje i stalno stručno usavršavanje)

Stručna tajnica Hrvatskog knjižničarskog društva i glavna urednica mrežnih stranica Hrvatskog knjižničarskog društva – **Marija Šimunović**

**DNEVNI RED**

1. Usvajanje Dnevnog reda

2. Usvajanje zapisnika s 6. sjednice Stručnog odbora HKD-a

3. Izvještaj o radu Stručnog odbora za period od 01.09.2016. do 31.08.2017. godine

4. Prijedlog programa rada Stručnog odbora za 2018. godinu

5. Izbor u viša zvanja (tematska rasprava)

6. Prijedlog Sekcije za školske knjižnice i Sekcije za narodne knjižnice za osiguravanje pristupa bazama podataka u narodnim i školskim knjižnicama

7. Inicijativa Komisije za autorsko pravo i otvoreni pristup – sukladno Direktivi 2017/1564

8. Razno

Predsjednica Stručnog odbora, Zrinka Udiljak Bugarinovski pozdravila je prisutne, zahvalila na odazivu na sjednicu te otvorila 7. sjednicu.

**Ad 1. Usvajanje Dnevnog reda**

Predsjednica Stručnog odbora pročitala je Dnevni red te pozvala prisutne da se izjasne o eventualnim dopunama i izmjenama. Obzirom da nije bilo prijedloga za dopune i izmjene, dnevni red je stavljen na glasanje i jednoglasno je usvojen.

**AD 2. Usvajanje zapisnika sa 6. sjednice Stručnog odbora HKD-a**

Zapisnik sa 6. sjednice Stručnog odbora jednoglasno je usvojen, uz dvije izmjene.

**AD 3. Izvještaj o radu Stručnog odbora za period od 01.09.2016. do 31.08.2017. godine**

Predsjednica Stručnog odbora pohvalila je rad većine stručnih tijela i raznovrsnost programa koji se provode. Objasnila je potanko zbog čega je izvještaj koncipiran u obliku koji je dostavljen članovima Stručnog odbra te pozvala prisutne da se izjasne o mogućim izmjenama i dopunama te da iste dostave do 10. studenog e-mailom.

Izvještaj o radu Stručnog odbora za period od 01.09.2016. do 31.08.2017. godine jednoglasno je usvojen.

 **AD 4. Prijedlog programa rada Stručnog odbora za 2018. godinu**

Predsjednica Stručnog odbora objasnila je razlog izvještavanja za period od 01.09.2106.-31.08.2017., te naglasila da je plan rada okviran, uzimajući u obzir i da nije donesena odluka o prihvaćanju programa prijavljenih na natječaje Ministarstva kulture. Stoga će se potpuniji plan rada za 2018. godinu moći dobiti tek krajem ove ili početkom iduće kalendarske godine.

**AD 5. Izbor u viša zvanja (tematska rasprava)**

Predsjednica Stručnog odbora pročitala je izjavu Grozdane Ribičić te je tom izjavom otvorila raspravu na temu: Izbora u viša zvanja.

U raspravu su se uključili: Zrinka Udiljak Bugarinovski, Sanja Kosić, Vesna Golubović, Edita Bačić, Dijana Machala.

Razgovaralo se o problematici visokoškolskih knjižnica i zbirnom koeficijentu koji visokoškolskim knjižnicama radi veliki problem. Razgovaralo se o potvrdama koje su dokaz o stjecanju viših zvanja.

Kolegica Andrea Tominac (Komisija za visokoškolske knjižnice) predstavila je Istraživanje o zastupljenosti viših zvanja u hrvatskim knjižnicama.

Zaključeno je da je potrebno u kolektivne ugovore ugraditi stručna zvanja u komunikaciji sa sindikatima (više sindikata istovremeno – veća mogućnost uspjeha).

Zaključeno je da se u Potvrdi o stjecanju viših zvanja doda rečenica: „i priznaju sva prava koja iz toga proizlaze“.

Predsjednica Stručnog odbora naglasila je da će o istome izvijestiti Hrvatsko knjižnično vijeće.

Zaključci su jednoglasno usvojeni.

**AD. 6 Prijedlog Sekcije za školske knjižnice i Sekcije za narodne knjižnice za osiguravanje pristupa bazama podataka u narodnim i školskim knjižnicama**

Predsjednica Stručnog odbora naglasila je da ja na Hrvatskom knjižničnom vijeću iznesen prijedlog o potrebi pristupa bazama podataka u školskim i narodnim knjižnicama. Zbog toga su sekcije dostavile Prijedlog za osiguravanje pristupa bazama podataka.

Razvila se rasprava u koju su se uključili: Sanja Kosić, Aleksandra Pikić, Andrea Ramljak, Vesna Golubović, Irena Pilaš, Andrea Tominac, Kluk Giunio, Željka Miščin, Davorka Pšenica, Edita Bačić i Danica Pelko.

Rasprava se vodila o neujednačenosti predložene liste baza, prijedlozima mogućih boljih baza i potrebama edukacije za korištenje baza.

Zaključeno je da se pristup bazama kanalizira ne prema instituciji nego prema knjižničarima i knjižnicama.

Zaključeno je da će Povjerenstvo u sastavu: Aleksandra Pikić, Gorana Tuškan i Ivana Vladilo do 24.10.2017. dostaviti prepravljenu listu baza koja će uključivati EBSCOhost u punom tekstu i listu željenih baza.

Predsjednica Stručnog odbora naglasila je da će, po dobivenoj ujednačenoj listi, isto predstaviti Hrvatskom knjižničnom vijeću.

Zaključci su jednoglasno usvojeni.

**AD 7. Inicijativa Komisije za autorsko pravo i otvoreni pristup – sukladno Direktivi 2017/1564**

Predsjednica Stručnog odbora predstavila je Inicijativu Komisije za autorsko pravo i otvoreni pristup – sukladno Direktivi 2017/1564.

Inicijativa je jednoglasno usvojena.

**AD 8. Razno**

1. **Prijedlog Zakona o knjižničnoj djelatnosti i knjižnicama**

Predsjednica Stručnog odbora izvijestila je o novostima vezanim uz Prijedlog Zakona o knjižničnoj djelatnosti i knjižnicama. Naglasila je da članovi Hrvatskog knjižničnog vijeća, čiji je i ona član i predstavnik HKD-a, nisu dobili na uvid Prijedlog zakona, iako su inzistirali na tome. Po izjavi ministrice na Otvorenju mjeseca knjige Prijedlog zakona će u javnu raspravu u studenom 2017. godine, a nakon toga će ići u dva saborska čitanja kako bi bio važeći u 2018. godini.

Razvila se rasprava u koju su se uključili: Andrea Tominac, Davorka Pšenica, Vesna Golubović, Gordana Ramljak.

Zaključeno je da je potrebno organizirati tematsku sjednicu Stručnog odbora na kojoj će sve Komisije i radne grupe doći sa svojim prijedlozima i stavovima, te će se oni usuglasiti na razini HKD-a.

1. **Strategija hrvatskoga knjižničarstva 2018. – 2022. i Akcijski plan razvoja hrvatskog knjižničarstva 2018.-2022.**

Predsjednica Stručnog odbora izvijestila da su dokumenti Strategija hrvatskoga knjižničarstva 2018. – 2022. i Akcijski plan razvoja hrvatskog knjižničarstva 2018.-2022. usvojeni. Dokumenti trebaju biti predstavljeni ministrici kulture koja će ih predstaviti Vladi RH.

1. **Povjerenstvo za E-knjigu**

Predsjednica Stručnog odbora izvijestila je da su se Povjerenstvu za e-knjigu pridružili sljedeći članovi: Sofija Konjević, Giunio Kluk i Draženka Stančić.

1. **Informacija o dostavljenim obrascima s prijedlozima i komentarima vezanim uz otvorenu Javnu raspravu o standardima i postupku reakreditacije visokih učilišta**

Predsjednica Stručnog odbora izvijestila je da su obrasci, u ime HKD-a, poslani 24.02.2017. godine. Prijedloge i komentare je dostavila i Komisija za visokoškolske i specijalne knjižnice.

Predsjednica Stručnog odbora će dostaviti linkove svim članovima Stručnog odbora.

1. **Informacija o davanju podrške združenom studiju EMIS**

Predsjednica Stručnog odbora izvijestila je da je informacija poslana e-mailom 16.02.2017. godine međutim nije bilo potrebe za dostavom materijala i daljnjom raspravom oko davanja podrške združenom diplomskom studiju EMIS, obzirom da je istekao rok za prijavu studija.

1. **Informacija o prijavi na natječaj europskog socijalnog fonda projekta „Podrška razvoju partnerstava organizacija civilnog društva i visokoobrazovnih ustanova za provedbu programa društveno korisnog učenja”**

Predsjednica Stručnog odbora izvijestila je da projekt nije prošao.

1. **Informacija o pozicioniranju knjižnica visokoškolskih i znanstvenih ustanova u Pravilniku o uvjetima za izbor u znanstvena zvanja i Nacrtu prijedloga izmjena i dopuna Zakona o znanosti i visokom obrazovanju**

Predsjednica Stručnog odbora izvijestila je da su u čl. 2, stavak 4., knjižnice pozicionirane na sljedeći način:

* (4) Zastupljenost (indeksiranost) časopisa u bazama podataka propisanim ovim Pravilnikom, čimbenike odjeka (IF, Impact factor, odnosno SJR, SCImago Journal Rank Indicator) znanstvenih časopisa, citiranost radova i druge bibiliometrijske podatke propisane odredbama ovog Pravilnika utvrđuju knjižnice javnih visokoškolskih i znanstvenih ustanova u skladu s dostupnim bazama podataka te o tome pristupniku izdaju odgovarajuće potvrde.
1. **Prijedlog Komisije za knjižničarsko nazivlje**

Predsjednica Stručnog odbora pročitala je Prijedlog Komisije.

*„Poštovani!*

*Nakon provedene elektroničke sjednice (16. i 17. listopada 2017.), Komisija za knjižničarsko nazivlje obraća se Stručnom i Glavnom odboru HKD-a zamolbom da apeliraju na uredništva HKD-ovih izdanja da se pri priređivanju tekstova posebna pozornost usmjeri prema uporabi stručnog nazivlja.*

*Naime, činjenica je da se knjižničarsko nazivlje godinama izgrađuje, a veliki je dio već i normiran i prihvaćen u prijevodima standarda i smjernica, te bi bilo razumljivo da se upravo takvo nazivlje i koristi, što u praksi i nije uvijek slučaj.*

*S obzirom na navedeno, Komisija za knjižničarsko nazivlje urednicima/uredništvima predlaže da:*

* + *zamole lektore da ne interveniraju u nazivlje bez konzultacije sa strukom (kako bi se ubuduće izbjegle besmislene sintagme poput "naraštaja knjižničnih kataloga" (VBH 56 (3), 2013)*
	+ *urednici povedu računa o jednoznačnoj i dosljednoj uporabi nazivlja i upozore autore na to da izbjegavaju nove prijevode za pojmove za koje već postoje uvriježeni nazivi (primjerice, sintagma "akademske knjižnice" nije potreban u pisanom diskursu kad već imamo prihvaćeni i prošireni naziv visokoškolske knjižnice)*
	+ *kad naiđu na dvojbene slučajeve ili nove nazive, kontaktiraju s Komisijom za knjižničarsko nazivlje.*

*Nadajući se da će HKD prepoznati opravdanost naših prijedloga i da ćemo zajedničkim angažmanom pridonijeti uspostavi jednoznačnog nazivlja, a time i boljoj komunikaciji, sve vas lijepo pozdravljam u ime Komisije za knjižničarsko nazivlje*

*dr. sc. Sanja Brbora, viša knjižničarka, predsjednica Komisije za knjižničarsko nazivlje“*

Sastanak je završio u 13:10

Zapisnik sastavila:

**Marija Šimunović, stručna tajnica HKD-a**